

Előterjesztés: Zalakaros Város Önkormányzata Képviselőtestülete 2022. november 24-i ülésére
Napirend címe: Kérelem, Zalakaros, Jegenye sor 8. 2/4 szám alatti „Gólyafészek lakás” bérleti szerződés- módosítás tárgyában
Készítette: Bányai Edit, jegyzői asszisztens
Tisztelt Képviselőtestület!

Előzmény: Zalakaros Város Önkormányzata és Takács Krisztián, valamint Nagy Izabella között 2017. december 15-én kelt, Zalakaros, Jegenye sor 8. II. emelet 4. ajtószám alatti otthon használatára vonatkozó ingatlanhasználati szerződés került aláírásra. Az ingatlanhasználati szerződés az okirat II. 2.1. pontja szerint 2022. december 15. napján lejár.
Takács Krisztián és Nagy Izabella 8749 Zalakaros, Jegenye sor 8. 2/4. szám alatti Gólyafészek lakás bérlői 2022. október 21-én azzal a kéréssel fordultak Zalakaros Város Önkormányzat felé, hogy a Gólyafészek otthonhasználati szerződésük egy évvel történő meghosszabbításához az önkormányzat járuljon hozzá. Kérelmükben előadták, hogy az elmúlt 3 év járványügyi és gazdasági esemény okozta kedvezőtlen feltételek, valamint az ingatlanpiaci árak felértékelődése miatt ez idáig nem sikerült megteremteniük a lakásvásárláshoz szükséges anyagi feltételeket annak ellenére, hogy a szerződésben vállalt előtakarékossági kötelezettségüknek eleget tettek. Jelenleg mindketten Zalakaroson dolgoznak, és itt szeretnének végleg letelepedni. 
Zalakaros Város Önkormányzat képviselő-testületének 22/2012.(V.11.) számú, a Gólyafészek otthonokról szóló rendeletének 8. § (1) bekezdése szerint a polgármester a határozott időre kötött szerződést további 1 évvel meghosszabbíthatja, amennyiben a fiatalok rendkívüli élethelyzetükre tekintettel a lakást elhagyni nem tudják és a jogosultsági feltételeik változatlanul fennállnak.
A polgármester a fenti rendelet alapján dönthet saját hatáskörben, ennek ellenére kéri a képviselő-testület véleményét a kérelem tárgyában.

Határozati javaslat:
„A” változat

A Képviselőtestület
1. Megismerte Takács Krisztián és Nagy Izabella kérelmét, az abban foglaltakat támogatja.
2. Egyetért a Zalakaros, Jegenye sor 8. II. emelet 4. ajtószám alatti otthon használatra vonatkozó ingatlanhasználati szerződés meghosszabbításával.
3. A 2022. december 15. – 2023. december 15. közötti időszakra a 22/2022.(V.11.) számú rendelet szerinti otthonhasználati díjat állapít meg.
4. Felkéri a Zalakarosi Közös Önkormányzati Hivatalt az ingatlanhasználati szerződés módosítás elkészítésére, egyúttal felhatalmazza a polgármestert annak aláírására.
5. A döntésről a kérelmezőt értesíteni kell.
Határidő:             azonnal 
Felelős:               Novák Ferenc polgármester 
Operatív felelős: Csetneki Ügyvédi Iroda, Bányai Edit jegyzői asszisztens









„B” változat
A képviselőtestület
1. Megismerte Takács Krisztián és Nagy Izabella kérelmét, az abban foglaltakat támogatja.
2. Nem támogatja a Zalakaros, Jegenye sor 8. II. emelet 4. ajtószám alatti otthon használatra vonatkozó ingatlanhasználati szerződés meghosszabbítását.
3. A döntésről a kérelmezőt értesíteni kell.
Határidő:             azonnal 
Felelős:               Novák Ferenc polgármester 
Operatív felelős: Bányai Edit, jegyzői asszisztens



Zalakaros 2022. november 11.			 	         
                       Novák Ferenc
                        polgármester     


[bookmark: _Hlk119665930]Pénzügyi és Igazgatási Bizottság határozata:
A bizottság javasolja a képviselőtestület számára Zalakaros, Jegenye sor 8. 2/4. szám alatti „Gólyafészek lakás” bérleti szerződés- módosítás tárgyában napirend kapcsán az alábbiak elfogadását:
· a bérleti szerződés 2023. április 15-ig történő meghosszabbítását javasolja azzal, hogy a Gólyafészek otthonokról szóló 22/2012.(V.11.) számú önkormányzati rendelet 8. § (1) bekezdése kerüljön módosításra a bérleti díj egyedi megállapítására vonatkozó rendelkezéssel.
· javasolja, hogy a nem lakás céljára szolgáló ingatlanok hasznosítására készüljön operatív terv, megoldási javaslatokkal.


		
